**Εξπρεσσιονισμός**

Α’μέρος

Συνθέτες που γεννήθηκαν στην εποχή του ύστερου ρομαντισμού (τελευταίες δεκαετίες του 19ου αιώνα, από την αρχή κιόλας του 20ου αιώνα, στράφηκαν προς τη δημιουργία και καθιέρωση ενός νέου μουσικού συστήματος που δεν χρησιμοποιούσε ως βάση την μέχρι τότε «τονική» μουσική, γι΄αυτό και στα πρώτα του στάδια ονομάστηκε «ατονική» μουσική. Θεμελιωτής αυτού του συστήματος είναι ό Arnold Schoenberg (καθηγητής θεωρητικών της μουσικής στη Βιέννη). Μαθητές του ο Anton Webern και ο Alban Berg στην πρώτη δεκαετία του 20ου αιώνα (πρώτη γενιά μαθητών του ) υιοθετούν το νέο σύστημα και θεωρούνται εκπρόσωποι και συνεχιστές του έργου του Schoenberg.

Schoenberg, Webern και Berg αποτέλεσαν την Α΄ Σχολή της Βιέννης.

Ο εξπρεσιονισμός στη μουσική εκφράζεται και ως «δωδεκαφθογγική» μουσική.

Είναι ένα σύστημα που στηρίζεται και χρησιμοποιεί τους 12 φθόγγους της χρωματικής κλίμακας. Οι «χρωματικοί» φθόγγοι καλύπτουν όλους τους ήχους σε διάστημα ημιτονίου που περιλαμβάνονται σε μία κλίμακα από ένα φθόγγο έως την επανάληψή του.

Οι 12 φθόγγοι της «χρωματικής» κλίμακας τοποθετούνται σε μία «σειρά» από το συνθέτη (βάσει κανόνων που ορίζονται σε αυτό το σύστημα) και αυτή η «σειρά» αποτελεί την κλίμακα στην οποία θα βασιστεί το εκάστοτε έργο του συνθέτη. Η «σειρά» δημιουργείται εκ νέου για κάθε έργο. Ο όρος «σειρά» είναι που θα δώσει τον ορισμό «Σειραϊσμός» στην εξέλιξη και καθιέρωση του δωδεκαφθογγικού συστήματος.

Schoenberg 1874-1951: Στα νεανικά του χρόνια συνέθεσε πολλά lieder ακολουθώντας την παράδοση που ξεκίνησε με τον Schubert. Επηρεάστηκε από τον Wagner. Σύντομα και πριν ακόμα τελειώσει ο 19οςαιώνας (1899) συνέθεσε την «φεγγαροστόλιστη νύχτα» (La nuit transfiguree) όπου εμφανίζει μία τάση απελευθέρωσης από την τονικότητα.

Η περίοδος 1908 – 1913 αποτελεί τη λεγόμενη «ατονική» περίοδο του έργου του. Πειραματίζεται με την ατονικότητα.Είναι η περίοδος που συγκεντρώνεται γύρω του η α΄ γενιά μαθητών του (ανάμεσά τους οι Webern και Berg που θα υιοθετήσουν το νέο σύστημα). Έργα : 3 pieces for piano Οp.11, 5 pieces for orchestra Op.1, 6 μικρά κομμάτια για πιάνο Op.19, Pierrot Lunaire (φεγγγαρόφωτος πιερότος) Op. 21, περιλαμβάνει 21 μελοδράματα .για φωνή και 5 όργανα.

H περίοδος που ξεκινά από το 1920 αποτελεί τη «σειριακή» περίοδο του έργου του. Σε αυτήν την περίοδο το δωδεκαφθογγικό σύστημα έχει φθάσει σε πλήρη ωριμότητα. ‘Eργα: κομμάτια Op.33α (1928) και Op.33β (1931), variations for orchestra Op.31 (1928).